มีอะไรกับแฟนก่อนวันตกไข่ วันตกไข่ และหลังวันตกไข่ วันเว้นวัน แต่ก็ป้องกันทุกครั้งที่มีอะไรกัน ถุงไม่มีขาด ไม่มีแตก แต่พอครบกำหนดประจำเดือนจะมาแต่ก็ยังไม่มา มีอาการ เหมือนประจำเดือนจะมาทุกอย่าง แต่ก็ไม่มา มีตกขาวประมาณ2-3วัน และมี เลือดสีน้ำตาลออกมา นิดหน่อย ไม่ทราบว่าเกิดจากสาเหตุอะไรคะ
สวัสดีค่ะ การป้องกันด้วยการใส่ถุงยางอนามัย ถ้าถุงยางอนามัยไม่ขาด ไม่รั่ว และใส่ตลอดการมีเพศสัมพันธ์นั้น โอกาสตั้งครรภ์มีน้อยกว่า 2% ค่ะประจำเดือนมาช้าคือช้ากว่า 35 วันนับจากครั้งก่อนอาจมีสาเหตุได้จากการตั้งครรภ์ ความเครียด ถุงน้ำในรังไข่ อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว ถ้ามีเพศสัมพันธ์ในระหว่างรอบเดือน อาจซื้อชุดตรวจการตั้งครรภ์มาตรวจเองเบื้องต้น หากไม่แน่ใจผลตรวจ ร่วมกับมีอาการผิดปกติอื่นๆเช่น ปวดหน่วงท้องน้อยมาก มีตกขาวสีหรือกลิ่นผิดปกติ เลือดออกกระปริดกระปรอยทางช่องคลอด ควรปรึกษาสูตินรีแพทย์ค่ะ